
BIROULUI  PERMANENT
AL

CAMEREI  DEPUTAŢILOR

Vă înaintăm, alăturat, raportul asupra propunerii legislative pentru completarea Legii nr.571/2003 privind Codul Fiscal, trimisă spre dezbatere în fond cu adresa nr. Plx.663/2013 din 23 decembrie 2013, înregistrată sub nr. 4c-2/803 din 23 decembrie 2013, Camera Deputaţilor fiind Cameră decizională. 
În raport cu obiectul şi conţinutul său, iniţiativa legislativă face parte din categoria legilor ordinare.

PREŞEDINTE,

Viorel ŞTEFAN
Parlamentul  României

RAPORT
asupra propunerii legislative pentru completarea Legii nr.571/2003 
privind Codul Fiscal
În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia pentru buget finanțe și bănci a fost sesizată spre dezbatere în fond  cu propunerea legislativă pentru completarea Legii nr.571/2003 privind Codul Fiscal, trimisă cu adresa nr. Plx. 663/2013 din 23 decembrie 2013, înregistrată sub nr. 4c-2/803 din 23 decembrie 2013.
Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.

Senatul, în calitate de primă Cameră sesizată, a respins iniţiativa legislativă în şedinţa din 16 decembrie 2013.

La întocmirea raportului s-a avut în vedere avizul negativ al Comisiei pentru agricultură, silvicultură, industrie alimentară şi servicii specifice şi avizul favorabil al Consiliului Legislativ, precum şi punctul de vedere favorabil al Guvernului.
Iniţiativa legislativă supusă dezbaterii are ca obiect de reglementare completarea Legii nr. 571/2003 privind Codul fiscal în sensul scutirii de la plata impozitului pe activităţi agricole a persoanelor fizice ale căror culturi au fost calamitate în proporţie de peste 50% în anul 2013.

În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat iniţiativa legislativă menţionată mai sus, în şedinţa din 19 noiembrie 2014.

La lucrările comisiei şi-au înregistrat prezenţa 32 deputaţi din totalul de 34 de membrii ai comisiei.
La dezbaterea proiectului a participat, în conformitate cu prevederile art. 54 şi 55 din Regulamentul Camerei Deputaţilor, republicat, cu modificările și completările ulterioare, din partea Ministerului Finanțelor Publice domnul Attila Gyorgy  - secretar de stat.
În urma examinării inițiativei legislative şi a opiniilor exprimate, deputații prezenți la lucrări, au hotărât cu unanimitate de voturi, să supună Plenului Camerei Deputaţilor spre dezbatere şi adoptare propunerea legislativă pentru completarea Legii nr.571/2003 privind Codul Fiscal cu amendamentele prezentate în anexă.
În raport cu obiectul şi conţinutul său, iniţiativa legislativă face parte din categoria legilor ordinare.
	PREŞEDINTE,

Viorel ŞTEFAN
	SECRETAR,

Mihai Aurel DONŢU


Şef serviciu

Giorgiana Ene

Consilier parlamentar

Vasilica Popa

ANEXĂ

Amendamente admise

În urma dezbaterii, Comisia propune adoptarea iniţiativei legislative cu următoarele amendamente:
	Nr. crt.
	Text Iniţial
	Text propus de comisie

 (autorul amendamentului)
	Motivarea amendamentelor propuse

	1. 
	LEGE 

pentru completarea Legii nr. 571/2003 privind Codul fiscal
	LEGE 

pentru completarea articolului 73 din Legea nr. 571/2003 privind Codul fiscal
	

	2. 
	Articol unic.- După articolul 74 din Legea nr. 571/2003 privind Codul fiscal, publicată în Monitorul Oficial al României, Partea I, nr. 927 din 23 decembrie 2003, cu modificările şi completările ulterioare, se introduce un nou articol, articolul 741, cu următorul cuprins:
	Articol unic.- La articolul 73 din Legea nr. 571/2003 privind codul fiscal, publicată în Monitorul Oficial al României, Partea I, nr. 927 din 23 decembrie 2003, cu modificările şi completările ulterioare, după alineatul (5) se introduc 3 noi alineate, alineatele (6) – (8), cu următorul cuprins:
	

	3. 
	
	„(6) În cadrul anului fiscal curent pentru veniturile realizate de persoanele fizice, individual sau într-o formă de asociere, în cazul în care s-au înregistrat pierderi ca urmare a unor fenomene meteorologice nefavorabile care pot fi asimilate dezastrelor naturale precum îngheţul, grindina, poleiul, inundaţiile, ploaia abundentă, seceta, precum şi a celor produse de animalele sălbatice, care afectează peste 30% din suprafeţele destinate producţiei agricole vegetale/animale deţinute, norma de venit se reduce proporţional cu pierderea respectivă.
Autori: Petre Petrescu, Ana Birchall - PSD
	Pentru suprafeţele calamitate în proporţie de peste 30%, norma de venit să se reducă proporţional cu pierderea respectivă.

	
	
	(7) Constatarea pagubelor prevăzute la alin.(6) şi evaluarea pierderilor se face la cererea persoanelor fizice/asocierilor fără personalitate juridică, care desfăşoară activităţi agricole pentru care venitul anual se stabileşte pe bază de norme de venit, de o comisie numită prin ordin al prefectului judeţului/municipiului Bucureşti, la propunerea directorului executiv al direcţiei agricole judeţene/municipiului Bucureşti, comisie formată pe plan local dintr-un reprezentant al primăriei, un specialist al Agenţiei de Plăţi şi Intervenţie pentru Agricultură, un reprezentant al direcţiei agricole judeţene/municipiului Bucureşti şi un reprezentant al direcţiei generale regionale a finanţelor publice din cadrul Agenţiei Naţionale de Administrare Fiscală.
	Stabilirea modului de constatare şi evaluare a pagubelor.

	
	
	(8) Procedura de aplicare a prevederilor alin. (6) şi (7) se stabileşte prin ordin al preşedintelui Agenţiei Naţionale de Administrare Fiscală cu avizul Ministerului Agriculturii și Dezvoltării Rurale.”
	

	2.
	Art. 741. (1) Fac excepţie de la prevederile art.74 persoanele fizice ale căror culturi au fost calamitate în proporţie de peste 50%, în 2013.
	Se elimină

